Hornolužická srbčina

Hornolužická srbčina alebo horná lužická srbčina je z oboch lužických jazykov viac rozšírená medzi obyvateľstvom, a má lepšie kultúrne zázemie. Oblasť Hornej Lužice priamo susedí so severnou českou hranicou.

 História a rozšírenie 
Prvá kniha vznikla v roku 1597, v 19. storočí mali národné obrodenie. Dnes ide o chránený menšinový jazyk, vznikajú materské škôlky, kde sa ho deti učia, keďže im ho vlastní rodičia nedokázali podať (projekt WITAJ).

Za centrum lužickej kultúry sa považuje mesto Budyšín (Budyšin, Bautzen) neďaleko Drážďan. V meste a okolí sa nachádzajú dvojjazyčné nápisy.

Malá komunita lužických emigrantov si tiež uchováva svoj jazyk v Texase v Lee County. Je pod vplyvom okolitej nemčiny i angličtiny.

 Charakteristika 
Praslovanské G sa zmenilo na H rovnako ako v češtine. vpravo|thumb|Dvojjazyčná tabuľa v Budyšíne Slabikotvorné R a L chýba, pred počiatočné O sa predsúva W (wón, wokno).
Zvláštnosťou je dvojné číslo, ktoré bolo aj do 14. storočia v slovenčine a v iných slovanských jazykoch, ale z nich vymizol (okrem zvyškov ako očú, dvoma).

Ďalšie zvláštne tvary sú pri slovesách: aorist a imperfektum.

Slovná zásoba obsahuje mnoho slov z nemčiny a češtiny (Lužica kedysi patrila do Českého kráľovstva).

 Abeceda a výslovnosť 
Hornolužická abeceda sa líši od dolnolužickej a je nasledovná:

 veľké  A  B  C  Č  D  Dź  E    F  G  H  CH  I  J  K  Ł  L  M  N    O    P  R    S  Š  T  Ć  U  W  Y  Z  Ž malé  a  b  c  č  d  dź  e  ě  f  g  h  ch  i  j  k  ł  l  m  n  ń  o  ó  p  r  ř  s  š  t  ć  u  w  y  z  ž

 Vzorový text 
 Všeobecná deklarácia ľudských práv 
 hornolužicky Wšitcy čłowjekojo su wot naroda swobodni a su jenacy po dostojnosći a prawach. Woni su z rozumom a swědomjom wobdarjeni a maja mjezsobu w duchu bratrowstwa wobchadźeć. slovensky Všetci ľudia sa rodia slobodní a rovní si v dôstojnosti aj v právach. Sú nadaní rozumom a svedomím a majú spolu vychádzať v duchu bratstva.

 Pozri aj 
Dolnolužická srbčina

 Externé odkazy 
 Společnost přátel Lužice
 Serbski institut
 Česko-hornosrbský slovník
 Euromosaic information page
 Kurs serbskeje rěče, všetky lužickosrbské dialógy z učebnice Curs practic de limba sorabă

Kategória:Lužická srbčina
Kategória:Západoslovanské jazyky